



 **REPUBLIKA HRVATSKA**

 **MEĐIMURSKA ŽUPANIJA**

**OPĆINA SVETI JURAJ NA BREGU**

 **OPĆINSKI NAČELNIK**

KLASA:008-04/20-01/03

URBROJ:2109/16-01-20-1

Pleškovec, 11. studenoga 2020.

Na temelju članka 45. Statuta Općine Sveti Juraj na Bregu („Službeni glasnik Međimurske županije“, broj 11/20.) i točke V. podtočke 5. i točke IX. Kodeksa savjetovanja sa zainteresiranom javnošću u postupcima donošenja zakona, drugih propisa i akata („Narodne novine“, broj 140/09.), općinski načelnik dana 11.11.2020. godine, donosi

**ODLUKU**

**o imenovanju koordinatora za savjetovanje sa zainteresiranom javnošću**

**Općine Sveti Juraj na Bregu**

**Članak 1.**

Danijela Turk, bacc.oec., upravni referent Općine Sveti Juraj na Bregu i imenovani službenik za informiranje Općine Sveti Juraj na Bregu, imenuje se koordinatorom za savjetovanje sa zainteresiranom javnošću Općine Sveti Juraj na Bregu s ciljem dosljednog praćenja i koordinacije postupka savjetovanja s zainteresiranom javnošću.

**Članak 2.**

Koordinator za savjetovanje sa zainteresiranom javnošću osigurava provedbu postupka savjetovanja sa zainteresiranom javnošću sukladno Kodeksu savjetovanja s zainteresiranom javnošću u postupcima donošenja zakona, drugih propisa i akata („Narodne novine“, broj 140/09.) i odredbi članka 11. Zakona o pravu na pristup informacijama (“Narodne novine“, broj 25/13. i 85/15.) a naročito:

* obavlja poslove kontakt-osobe za provedbu Kodeksa savjetovanja sa zainteresiranom javnošću u postupcima donošenja zakona, drugih popisa i akata,
* provodi i organizira postupak savjetovanja sa zainteresiranom javnošću u postupcima donošenja zakona, drugih propisa i akata,
* surađuje s pravnim i drugim nadležnim službama koje rade na sadržaju zakona,
drugih propisa i akata,
* priprema dokumente za provedbu postupka savjetovanja sa zainteresiranom javnošću,
* brine o pravodobnoj objavi i provedbi postupka savjetovanja,
* razvija svijest o potrebi provedbe savjetovanja, komunikacije i uvažavanja drugih mišljenja,
* komunicira s drugim koordinatorima savjetovanja i sudjeluje u razmjeni iskustava,
* surađuje s Uredom za udruge Vlade Republike Hrvatske u programima izobrazbe,
* prati provedbu savjetovanja i sudjeluje u vrednovanju učinka završenih postupaka savjetovanja radi dosezanja i oblikovanja viših standarda u praksi,
* oblikuje mišljenja, primjedbe, prijedloge i savjete o primjerenosti provedbe savjetovanja u pojedinim slučajevima, kao i metodama dobivanja povratnih informacija od zainteresirane javnosti,
* oblikuje proces unutarnje komunikacije s upravama, sektorima, službama i odjelima s ciljem prikupljanja obavijesti o novim programima i propisima za koje je moguće provesti postupak savjetovanja,
* oblikuje informacije unutar tijela javne vlasti o mogućnostima izobrazbe i upoznavanja s novim trendovima i pozitivnom praksom na području vezanom uz savjetovanje,
* odgovara na upite i prigovore vezane uz provedbu postupka savjetovanja koje provodi tijelo javne vlasti,
* brine o ažuriranju sadržaja mrežnih stranica na kojima se objavljuju informacije o
savjetovanju sa zainteresiranom javnošću,
* priprema plan savjetovanja o određenom propisu u suradnji s pravnom službom,
koja će u pripremi plana donošenja propisa zatražiti savjet i pomoć koordinatora za
savjetovanje,
* sudjeluje u stvaranju sustava praćenja djelotvornosti provedbe postupaka savjetovanja i u razmjeni iskustava i spoznaja između koordinatora i s drugim državnim tijelima,
* sastavlja izvješće o provedenom savjetovanju sa zainteresiranom javnošću,
* sudjeluje u oblikovanju obrazloženja, očitovanja i sažetaka primjedbi (prihvaćenih i neprihvaćenih) nakon provedbe savjetovanja,
* objavljuje informacije i priopćenja za javnost o provedenom postupku savjetovanja i
* surađuje s Uredom za udruge i Savjetom za razvoj civilnoga društva, koji u okviru
svojih nadležnosti prate primjenu *Kodeksa savjetovanja sa zainteresiranom javnošću* *u postupcima donošenja zakona, drugih propisa i akata*.

**Članak 3.**

Ova Odluka stupa na snagu danom donošenja.

 **OPĆINSKI NAČELNIK**

 Anđelko Nagrajsalović, bacc.ing.comp.